Incipit de la Genèse, avec longue lettrine I[n principio] très décorée, exemplaire de la Bibliothèque d'État de Berlin.
English: Beginning of book Genesis in 42-line Gutenberg bible (fol. 5r of vol. 1 in illuminated copy of Staatsbibliothek Berlin)Deutsch: Anfang des Buchs Genesis (Schöpfungsbericht) in der 42-zeiligen Gutenberg-Bibel (fol. 5r, Bd. 1 des illuminierten Exemplars der Staatsbibliothek Berlin) Transcription/Transkription: Incipit liber bresith quem nos genesim dicimus In principio creavit deus celum et terram. Terra autem erat inanis et vacua: et tenebre erant super faciem abissi• et spiritus domini ferebatur super aquas. Dixitque deus. Fiat lux. Et facta est lux. Et vidit deus lucem quod esset bona: et divisit lucem a tenebris• appellavitque lucem diem et tenebras noctem. Factumque est vespere et mane dies unus. Dixit quoque deus. Fiat firmamentum in medio aquarum: et dividat aquas ab aquis. Et fecit deus firmamentum: divisitque aquas que erant sub firmamento ab hiis quae erant super firmamentum• et factum est ita. Vocavitque deus firmamentum celum: et factum est vespere et mane dies secundus. Dixit vero deus. Congregentur aque que sub celo sunt in locum unum et appareat arida. Et factum est ita. Et vocavit deus aridam terram: congregationesque aquarum appellavit maria. Et vidit deus quod esset bonum• et ait. Germinet terra herbam virentem et facientem semen: et lignum pomiferum faciens fructum iuxta genus suum• cuius semen in semetipso sit super terram. Et factum est ita. Et protulit terra herbam virentem et facientem semen iuxta genus suum: lignumque faciens fructum et habens unumquodque sementem secundum speciem suam. Et vidit deus quod esset bonum: et factum est vespere et mane dies tercius. Dixitque autem deus. Fiant luminaria in firmamento celi• et dividant diem ac noctem: et sint in signa et tempora et dies et annos• ut luceant in firmamento celi et illuminent terram. Et factum est ita. Fecitque deus duo luminaria magna: luminare maius ut praeesset diei et luminare minus ut praeesset nocti et stellas• et posuit eas in firmamento celi ut lucerent super terram: et praeessent diei ac nocti• et dividerent lucem ac tenebras. Et vidit deus quod esset bonum: et factum est vespere et mane dies quartus. Dixit eciam deus. Producant aque reptile anime viventis et volatile super terram• sub firmamento celi. Creavitque deus cete grandia• et omnem animam viventem atque motabilem quam produxerant aque in species suas• et omne volatile secundum genus suum. Et vidit deus quod esset bonum• benedixitque eis dicens. Crescite et multiplicamini• et replete aquas maris• avesque multiplicentur super terram. Et factum est vespere et mane dies quintus. Dixit quoque deus. Producat terra animam viventem in genere suo• iumenta et reptilia• et bestias terre secundum species suas. Factumque est ita. Et fecit deus bestias terre iuxta species suas• iumenta et omne reptile terre in genere suo. Et vidit deus quod esset bonum• et ait. Faciamus hominem ad ymaginem et similitudinem nostram• et presit piscibus maris• et volatilibus celi et bestiis universeque terre• omnique reptili quod movetur in terra. Et creavit deus hominem ad ymaginem et similitudinem suam• ad ymaginem dei creavit illum• masculum et feminam creavit eos. Benedixitque illis deus• et ait. Crescite et multiplicamini et replete terram• et subicite eam• et dominamini piscibus maris• et volatilibus celi• et universis animantibus que moventur super terram. Dixitque deus. Ecce dedi vobis omnem herbam afferentem semen super terram• et universa ligna que habent in semetipsis sementem generis sui• ut sint vobis in escam et cunctis animantibus terre• omnique volucri celi et universis quae moventur in terra• et in quibus est anima vivens• ut habeant ad vescendum. Et factum est ita. Viditque deus cuncta que fecerat• et erant valde bona.